യുവതിയെ കൊലപ്പെടുത്താന് ശ്രമം: ഭര്ത്താവ് അറസ്റ്റില് ഓയൂര് ഭാര്യയെ നിരന്തരം ക്രൂരമായി മര്ദിക്കുകുയും കൊലപ്പെടുത്താന് ശ്രമിക്കുകയുംചെയ്തയാളെ പൂയപ്പള്ളി പൊലീസ് അറസ്റ്റ്ചെയ്തു. ചെറുവക്കല് കൊപ്പാറമലയില് വിഷ്ണുവിലാസത്തില് സജികുമാര് 49ആണ് ഭാര്യ ഉഷാകുമാരി 42യെ കൊല്ലാന് ശ്രമിച്ചതിന് അറസ്റ്റിലായത്. കൂലിപ്പണിക്കാരനായ സജികുമാര് മദ്യപിച്ച് വീട്ടിലെത്തി ഭാര്യയെ മര്ദിക്കുന്നത് പതിവായിരുന്നു. ഭാര്യയോടും രണ്ട് പെണ്മക്കളോടും വീട്ടില്നിന്ന് ഇറങ്ങണമെന്ന് ആവശ്യപ്പെട്ടായിരുന്നു മര്ദനം. ഭാര്യയെയും മക്കളെയും അടുക്കളയില് പൂട്ടിയിട്ട് വാതിലിനടുത്ത് വിറകുകൂട്ടി ടിന്നര് ഒഴിച്ച് തീകൊളുത്തി കൊല്ലാനും ശ്രമിച്ചിരുന്നു. അയല്വാസികള് കതക് ചവിട്ടിപ്പൊളിച്ചാണ് രക്ഷപ്പെടുത്തിയത്. പലപ്പോഴും വീട്ടില്നിന്ന് ഇറക്കിവിടുമ്ബോള് പുറത്തെവിടെയെങ്കിലും പോയി ഇരുന്നാണ് ഉഷാകുമാരിയും മക്കളും നേരം വെളുപ്പിച്ചിരുന്നത്. ശല്യം സഹിക്കാന് കഴിയാതെ ഉഷാകുമാരി കോടതിയെ സമീപിച്ചിരുന്നു. കോടതി ഉത്തരവ് പ്രകാരമാണ് മക്കളുമായി ഈ വീട്ടില് കഴിയുന്നത്. ഈ ഉത്തരവ് നിലനില്ക്കെയാണ് കഴിഞ്ഞ ദിവസം മര്ദിച്ചത്. ദേഹത്ത് മണ്ണെണ്ണ ഒഴിച്ചശേഷം തീകൊളുത്തി കൊല്ലുമെന്ന് ഭീഷണിപ്പെടുത്താറുണ്ടെന്നും പൊലീസില് നല്കിയ പരാതിയില് പറയുന്നു. പൂയപ്പള്ളി ഇന്സ്പെക്ടര് രാജേഷ് കുമാര്, എസ്ഐ അഭിലാഷ്, എഎസ്ഐ ചന്ദ്രകുമാര് എന്നിവരുടെ നേതൃത്വത്തിലുള്ള പൊലീസ് സംഘമാണ് പ്രതിയെ അറസ്റ്റ് ചെയ്തത്. സജികുമാറിനെ റിമാന്ഡ് ചെയ്തു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ഭാര്യയെ തിളച്ചവെള്ളം ഒഴിച്ച് പൊള്ളിച്ചയാള് അറസ്റ്റില് കടലില്വച്ച് നെഞ്ചുവേദനയുണ്ടായ മത്സ്യത്തൊഴിലാളിയെ രക്ഷിച്ചു മാനസയുടെ കൊലപാതകം: ഒരാള്കൂടി അറസ്റ്റില് തൃശൂരില് മാതാപിതാക്കളെ മകന് തലയ്ക്കടിച്ചുകൊന്നു കൂസലില്ലാതെ പ്രതി രോഷം പ്രകടിപ്പിച്ച് നാട്ടുകാര് കാറിനുനേരെ സ്ഫോടകവസ്തു എറിഞ്ഞ സംഭവം: നാലുപേര്കൂടി അറസ്റ്റില് പ്ലിമത്തില് 5 പേരെ വെടിവച്ചു കൊന്നു